అమెరికాకు చెందిన "వెల్స్‌‌కో"ను టేకోవర్ చేసిన ఇన్ఫోటెక్!
Hanumantha Reddy|
హైదరాబాద్‌ కు చెందిన ఇంజనీరింగ్ సేవలు అందించే ఇన్ఫోటెక్ ఎంటర్‌ప్రైజెస్ సంస్థ అమెరికాకు చెందిన "వెల్స్‌‌కో" కంపెనీని టేకోవర్‌ చేసినట్టు ప్రకటించింది. అయితే ఎంత మోత్తానికి  వెల్స్‌‌కోను టేకోవర్ చేసిందనే విషయాన్ని కంపెనీ ప్రస్తావించలేదు. అమెరికాకు చెందిన వెల్స్‌‌కో కంపెనీ టెలికమ్యూనికేషన్స్‌కు సంబంధించిన నెట్‌వర్కింగ్‌ ఇంజనీరింగ్‌, మేనేజ్‌మెంట్‌ సేవలను అందిస్తోంది.
జూన్‌ 30తో ముగిసిన తొలి త్రైమాసికంలో ఇన్ఫోటెక్‌ నికరలాభం రూ.22.15 కోట్లుగా నమోదైంది. ఇది గత సంవత్సరంతో పోలిస్తే 42.72శాతం తక్కువ. ఈ కంపెనీ మొత్తం 7,600 మంది నిపుణులతో ఇంజనీరింగ్‌ సర్వీసులను అందిస్తోంది. ప్రస్తుతం బొంబాయి స్టాక్ ఎక్సేంజ్‌లో ఇన్ఫోటెక్‌ ఎంటర్‌ప్రైజెస్ షేర్స్ రూ. 168.45 వద్ద ట్రేడ్ అవుతుండగా ఈ ఒప్పందంతో కంపెనీ షేర్ విలువలు 4.47శాతానికి పెరిగాయి.
సంబంధిత వార్తలు